ועדת הכלכלה, כנסת 20, פרוטוקול מספר 67, 2015-10-27 10:50

איתן כבל: בוקר טוב.

איתן כבל: אני מבקש להתחיל ישיבה נוספת של ועדת הכלכלה, אבל בטרם נעסוק בפטמים, אנחנו מבקשים להעלות על סדר יומה של הוועדה, ובהתאם לתקנון הכנסת אני מעמיד להחלטה הקמת ועדת משנה לבחינת הגורמים למחסור במזון בתקופת החגים ובחירתו של חבר הכנסת עיסאווי פריג' לעמוד בראשה.

איתן כבל: אני מאחל לך בהצלחה ואני גם מצפה שהדוח שתוציא תחת ידך יהיה ברור וחד, ולא כמו התשובות שקיבלנו מהגורמים שהתייצבו בפנינו.

חיים ילין: אני רוצה להביע את תמיכתי המלאה והאוהדת.

איתן כבל: אני אשמח מאוד שתגייס חברות וחברים מתוך הוועדה שירצו להיות לך לעזר.

איתן כבל: אנחנו מצביעים.

איתן כבל: מי בעד?

איתן כבל: בעד – פה אחד

איתן כבל: אושר פה אחד.

איתן כבל: בהצלחה חברי עיסאווי פריג'.

עיסאווי פריג': תודה אדוני היושב ראש.

עיסאווי פריג': ברשותך, כמה מלים.

עיסאווי פריג': נכון שאנחנו עוסקים ברפורמה של הפטם שיש לה השלכה ישירה על כל מה שקורה אצלנו ביוקר המחיה והמזון.

עיסאווי פריג': עכשיו, לצערי הרב, התבשרנו על המזון המעובד והגילוי שנתגלה לגבי השלכות המזון הזה.

עיסאווי פריג': סוגיית יוקר המחיה והמזון, הן מצד עלות המחיה והן מהצד הבריאותי, מהווה אחד ממרכזיות החיים שלנו.

עיסאווי פריג': אני מאמין שיחד נוכל לעשות ואני פונה לכל הגורמים שעוסקים בנושא, כל העמותות וכל הארגונים לשתף פעולה.

עיסאווי פריג': אני מאמין שביחד נוכל לתרום את חלקנו ולהביא במעט שבמעט לתוצאות חיוביות.

עיסאווי פריג': תודה לך.

איתן כבל: תודה.

איתן כבל: אני בטוח שתדע להוביל את הנושא.

חיים ילין: יש מחקר חדש שמוכיח שלחיות זה לא בריא.

איתן כבל: ספר לנו על זה.

איתן כבל: תודה.

איתן כבל: אני נועל את הדיון בנושא בו עסקנו.

איתן כבל: תודה.

איתן כבל: ברשותכם, אני מבקש לפתוח את הדיון הנוסף שעל סדר יומנו.